钦定古今图书集成/明伦汇编/闺媛典/第003卷 > 王节妇女范捷录 > 《勤俭篇》
## 钦定古今图书集成/明伦汇编/闺媛典/第003卷 > 王节妇女范捷录 > 《勤俭篇》

勤者女之职，俭者富之基。勤而不俭，枉劳其身；俭而
不勤，甘受其苦。俭以益勤之有馀，勤以补俭之不足。
若夫贵而能勤，则身劳而教以成；富而能俭，则守约
而家日兴。是以明德以太后之尊，犹披大练；穆姜以
上卿之母，尚事纫麻。《葛覃》卷耳，咏后妃之贤劳；采蘩
采𬞟，述夫人之恭俭。《七月》之章，半言女职；五噫之咏，
实赖妻贤。仲子辞三公之贵己织屦而妻辟纑。少君
却万贯之妆共挽车而自出汲。是皆身执勤劳躬行
节俭扬芳誉于《诗》《书》播令名于史册者也。旃其勗诸！